“Mashinasozlik va elektrotexnika maxsus sanoat xabi” maxsus sanoat zonasi chegarasini belgilash va tashqi muhandislik-kommunikatsiya infratuzilmasi bilan taʼminlash chora-tadbirlari toʻgʻrisida
(resolution, 2021-09-17)

Oʻzbekiston Respublikasi Prezidentining “Mashinasozlik va elektrotexnika maxsus sanoat xabi” maxsus sanoat zonasini tashkil etish chora tadbirlari toʻgʻrisida” 2021-yil 27-maydagi PQ-5128-son qaroriga muvofiq “Mashinasozlik va elektrotexnika maxsus sanoat xabi” maxsus sanoat zonasi chegarasini belgilash va tashqi muhandislik-kommunikatsiya infratuzilmasi bilan taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Prezidentining “Mashinasozlik va elektrotexnika maxsus sanoat xabi” maxsus sanoat zonasini tashkil etish chora tadbirlari toʻgʻrisida” 2021-yil 27-maydagi PQ-5128-son qaroriga muvofiq Andijon viloyati, Andijon tumanida “Mashinasozlik va elektrotexnika maxsus sanoat xabi” maxsus sanoat zonasi hamda Andijon viloyati hokimligi muassisligida “Andijon sanoat xabi” MChJ tashkil etilganligi maʼlumot uchun qabul qilinsin. 2. “Mashinasozlik va elektrotexnika maxsus sanoat xabi” (keyingi oʻrinlarda — Sanoat xabi) maxsus sanoat zonasini boshqarish “Andijon sanoat xabi” MChJga yuklansin. 3. Quyidagilar: “Mashinasozlik va elektrotexnika sanoat xabi” maxsus sanoat zonasi chegarasining tavsifi 1-ilovaga muvofiq; “Mashinasozlik va elektrotexnika maxsus sanoat xabi” maxsus sanoat zonasini tashqi muhandislik-kommunikatsiya infratuzilmasi bilan taʼminlashning manzilli dasturi 2-ilovaga muvofiq tasdiqlansin. 4. Belgilansinki: a) tabiiy gaz va aloqa tarmoqlarini qurish ishlari uchun talab etiladigan mablagʻlar “Oʻztransgaz” AJ, “Hududgaztaʼminot” AJ va “Oʻzbektelekom” AKning oʻz mablagʻlari hisobidan; Sanoat xabi maxsus sanoat zonasini tashqi muhandislik-kommunikatsiya infratuzilmasi bilan taʼminlash uchun joriy yilda talab etiladigan mablagʻlar Oʻzbekiston Respublikasi Prezidentining “Maxsus iqtisodiy va kichik sanoat zonalari muhandislik-kommunikatsiya infratuzilmasini yanada rivojlantirish chora-tadbirlari toʻgʻrisida” 2021-yil 30-apreldagi PQ-5101-son qarori bilan toʻgʻridan toʻgʻri xorijiy va mahalliy investitsiyalar ishtirokidagi ishlab chiqarish loyihalarini infratuzilma bilan taʼminlash xarajatlarining bir qismini qoplash uchun ajratilgan mablagʻlar hisobidan yoʻnaltiriladi; b) elektr qurilmalari va tarmoqlarini qurish ishlariga “Hududiy elektr tarmoqlari” AJning Andijon hududiy filiali tomonidan tegishli litsenziyaga (ruxsatnomaga) ega tizim tashkilotlari jalb qilinadi. 5. Mazkur qarorning bajarilishini nazorat qilish Oʻzbekiston Respublikasi Bosh vazirining moliya-iqtisodiyot va kambagʻallikni qisqartirish masalalari boʻyicha oʻrinbosari — iqtisodiy taraqqiyot va kambagʻallikni qisqartirish vaziri J.A. Qoʻchqorov va Andijon viloyati hokimi Sh.Q. Abdurahmonov zimmasiga yuklansin. Chegara chizigʻining boshlangʻich 1-nuqtasidan (40°42'59.20''S, 72°18'11.16''V) chap tomoni Andijon-Asaka yoʻnalishidagi katta avtomobil yoʻli, oʻng tomonida “logistika markazi” uchun ajratilgan yer maydonida joylashgan. 1-nuqtadan (40°42'59.20''S, 72°18'11.16''V) chegara chizigʻi Andijon-Asaka yoʻnalishidagi avtomobil yoʻli yoʻnalishida 2320 metr masofada 2-nuqtasiga qadar choʻzilgan. 2-nuqtadan (40°41'51.63''S, 72°17'17.31''V) chegara chizigʻi fermer xoʻjaligi yerlari va “Axtachi sanoat” kichik sanoat xonasi hududidan 3800 metr masofada 3-nuqtasiga qadar choʻzilgan. 3-nuqtadan (40°42'39.71''S, 72°17'18.76''V) chegara chizigʻi 1200 metr masofada “Axtachi sanoat” kichik sanoat zonasi hududi va temir yoʻli 4-nuqtasiga qadar choʻzilgan. 4-nuqtadan (40°43'10.73''S, 72°17'41.33''V) chegara chizigʻi 763 metr masofada “logistika markazi” uchun ajratilgan yer maydoniga qadar qizil chiziq bilan belgilangan 1-nuqtasiga qadar choʻzilgan. T/r Chora-tadbirlar nomi Oʻlchov birligi Miqdori Loyiha qiymati*, mln soʻm Amalga oshirish muddati Moliyalashtirish manbasi Masʼul ijrochilar 1. Elektr energiyasi 25 MVt kichik stansiya qurish va tarmoq tortish dona 1 80 000 2021-yil dekabr Maxsus iqtisodiy va kichik sanoat zonalari tashqi infratuzilma tarmoqlarini qurish ishlari uchun ajratilgan mablagʻlar doirasida Iqtisodiy taraqqiyot vazirligi, Moliya vazirligi, “Hududiy elektr tarmoqlari” AJ, Andijon viloyati hokimligi km 28 2. Tabiiy gaz tarmoqlarini qurish km 5,5 2 200 2021-yil dekabr “Oʻztransgaz” AJ, “Hududgaztaʼminot” AJ mablagʻlari “Oʻztransgaz” AJ, “Hududgaztaʼminot” AJ 3. Ichimlik suv inshootini qurish va tarmoqlarini tortish dona 1 11 000 2022-yil dekabr Ijtimoiy va ishlab chiqarish infratuzilmasini rivojlantirish dasturi doirasida ajratilgan mablagʻlar “Oʻzsuvtaʼminot” AJ, Iqtisodiy taraqqiyot vazirligi, Moliya vazirligi, Andijon viloyati hokimligi km 2,0 4. Oqova suv inshootini qurish va tarmoqlarini tortish dona 1 7 000 2022-yil dekabr Ijtimoiy va ishlab chiqarish infratuzilmasini rivojlantirish dasturi doirasida ajratilgan mablagʻlar “Oʻzsuvtaʼminot” AJ, Iqtisodiy taraqqiyot vazirligi, Moliya vazirligi, Andijon viloyati hokimligi km 12,0 5. Aloqa tarmoqlarini qurish km 6,5 200 2021-yil dekabr “Oʻzbektelekom” AK mablagʻlari “Oʻzbektelekom” AK